Atsižvelgiant į tai, naujuosiuose reglamentuose numatyta, kad ne vėliau kaip 2021 m. gruodžio 28 d. Komisija turi priimti sprendimą ir nustatyti datą, nuo kurios SIS pradės veikti pagal naujuosius reglamentus. Kad būtų pasiektas šis tikslas, reikia, kad iki to laiko

Komisija pradėjo rengti įgyvendinimo priemones, visų pirma daugiausia dėmesio skirdama techninėms taisyklėms, susijusioms su raidinių skaitmeninių duomenų įvedimu į SIS ir jų tvarkymu. Ataskaitinio laikotarpio pabaigoje valstybės narės ir Komisija iš esmės susitarė dėl pagrindinių tų įgyvendinimo priemonių aspektų. Komisija ketina pradėti priėmimo procedūrą 2020 m. Per 2020 m. Komisija, remdamasi Jungtinio tyrimų centro rekomendacijomis ir agentūros eu-LISA surengtų šios srities techninio pobūdžio diskusijų rezultatais, ketina atnaujinti galiojantį įgyvendinimo aktą dėl biometrinių duomenų kokybės.

Pagal naujuosius SIS reglamentus taip pat reikalaujama gerokai patobulinti SIS biometrinius pajėgumus. Komisijos Jungtinis tyrimų centras atliko tris tyrimus, susijusius su naujais SIS biometriniais pajėgumais, pirštų atspaudų ir delnų atspaudų identifikavimu, veido identifikavimu ir DNR analitėmis. 2019 m. birželio mėn. užbaigtuose tyrimuose padaryta išvada, kad šias technologijas SIS naudoti galima, ir pateikta keletas rekomendacijų. Jungtinis tyrimų centras taip pat nuolat padeda Komisijai ir agentūrai eu-LISA per techninio pobūdžio diskusijas su valstybėmis narėmis.

·įsteigtas komitetas („SIS-SIRENE policija“ ir „SIS-SIRENE sienos“), kad padėtų Komisijai parengti reikiamus įgyvendinimo aktus; šis komitetas yra pagrindinis sprendimus priimantis organas, kuris tvirtina rekomendacijas, pateiktas SIS ir SIRENE pogrupių ekspertų arba per agentūros eu-LISA surengtus techninius susitikimus.

Agentūrai eu-LISA tenka atsakomybė kurti centrinę SIS ir Ryšių infrastruktūrą, be kita ko, rengiant technines specifikacijas, atliekant bandymus ir užtikrinant, kad naujoji SIS pradėtų veikti iki nustatytų terminų.

·I etapas susijęs su pakeitimais, kurių reikia valstybėms narėms ir Europolui keičiantis papildoma informacija; šią peržiūrą reikia užbaigti, kol Europolas techniškai prisijungs prie SIRENE tinklo (tai padaryti planuojama 2020 m.);

·II etapas susijęs su visiškai atnaujinta SIRENE vadovo versija, įskaitant visas naujas procedūras, kurių reikalaujama pagal naujuosius reglamentus.

Per I etapą Komisija parengė pasiūlymą dėl dabartinio SIRENE vadovo peržiūros ir pateikė jį diskusijoms per 2019 m. rugsėjo 12 d. vykusį komiteto posėdį. Komisija ketina užbaigti peržiūrą per 2020 m., kol Europolas techniškai prisijungs prie SIRENE tinklo.

Kalbant apie reikiamus II etapo pokyčius, Komisija kartu su SIRENE pogrupiu išanalizavo naujoms SIRENE procedūroms arba keliose srityse šiuo metu taikomų procedūrų atnaujinimams taikomus reikalavimus. Planuojama surengti keletą su ataskaitiniu laikotarpiu nesusijusių posėdžių, kad iki 2020 m. pradžios būtų pasiektas bendras susitarimas dėl pagrindinių nuostatų esmės. Kai susitarimas dėl nuostatų esmės bus pasiektas, reikės atlikti toliau nurodytus veiksmus:

·naujas arba peržiūrėtas procedūras įtraukti į peržiūrėtą SIRENE vadovą, taip pat aptarti ir patvirtinti komitete (Komisijos vykdoma veikla);

·atnaujinti SIRENE biurų keitimosi duomenimis technines specifikacijas (agentūros eu-LISA vykdoma veikla);

·atnaujinti nacionalines SIRENE darbo srauto sistemas pagal keitimosi duomenimis technines specifikacijas (valstybių narių ir Europolo vykdoma veikla).

2.3.eu–LISA

2.3.1.Planavimas ir biudžetas

eu-LISA planuoja pradėti veiklą dviem etapais:

·I etapas. 2019 m. gruodžio mėn. bus parengta diegti pirmoji oficiali versija. Įdiegus šią versiją Europolas galės visapusiškai naudotis SIS ir bus sudarytos sąlygos Europos sienų ir pakrančių apsaugos agentūrai techniškai prisijungti prie SIS;

·II etapas. 2021 m. gruodžio mėn. bus pristatyta ir pradės veikti antroji oficiali versija su visais pakeitimais dėl naujųjų reglamentų. Iki tol agentūra eu-LISA planuoja atlikti keturias bandymų serijas.

Pagal Reglamento (ES) 2018/1861 5 straipsnio 3 dalį agentūrai eu-LISA skirta 31 098 000 EUR suma, kad būtų atlikti reikalingi techniniai patobulinimai, susiję su centrine SIS ir Ryšių infrastruktūra, taip pat vykdoma susijusi mokymo veikla. Šioje padėties ataskaitoje dar nepateikiama išsami patirtų išlaidų apžvalga, nes pirmasis ataskaitinis laikotarpis labai trumpas.

2.3.2.Koordinavimo veikla

Agentūra eu-LISA nusprendė atskirti techninio pobūdžio diskusijas, susijusias su naujų biometrinių SIS pajėgumų įgyvendinimu, nuo diskusijų, kurios yra susijusios su nebiometrinių SIS aspektų pokyčiais. Agentūros eu-LISA ir jos rangovų veikla, susijusi su abiejų sričių techniniais pokyčiais, koordinuojama taikant dvigubą programų valdymo forumo (angl. Program Management Forum, PMF) struktūrą („AFIS PMF“, kurį naudojant tvarkomi su biometrika susiję klausimai, ir „SIS Recast PMF“, kuris naudojamas tvarkant nebiometrinius aspektus). PMF struktūros naudotojai – Komisija, visų valstybių narių ir agentūrų projektų vadovai ir agentūros eu-LISA projekto grupė.

2.3.3.Centrinės SIS nebiometrinių aspektų techninių specifikacijų rengimas

Agentūra eu-LISA pagrindinę veiklą, susijusią su SIS nebiometriniais aspektais, pradėjo 2019 m. gegužės mėn., kai SIS pogrupis parengė reikalavimų sąrašą ir kai SIS-SIRENE komitetas gerokai pasistūmėjo rengdamas technines įgyvendinimo priemones. Pirmasis Naudotojui skirtų reikalavimų dokumentas visiems suinteresuotiesiems subjektams pristatytas 2019 m. rugsėjo 2 d. Pirmąją sąsajos kontrolės dokumento ir (arba) išsamių techninių specifikacijų versiją agentūra eu-LISA pateiks 2019 m. spalio mėn. Su šiomis specifikacijomis susijusius darbus planuojama užbaigti iki 2020 m. pradžios.

Agentūra eu-LISA, pasirašydama preliminariąją sutartį dėl veikiančios SIS techninės priežiūros, kartu pasirašė ir konkrečias sutartis dėl centrinės SIS tobulinimo.

2.3.4.Centrinės SIS biometrinių aspektų techninių specifikacijų rengimas

Centrinės SIS biometrinis komponentas (SIS AFIS) pradėjo veikti 2018 m. kovo mėn. Pagal naujuosius SIS reglamentus reikalaujama atlikti svarbius dabartinės AFIS pakeitimus. Visų pirma, biometrinė paieška bus papildyta naujomis daktiloskopinių duomenų (delnų atspaudų ir latentinių atspaudų) kategorijomis. Taip pat naujaisiais SIS reglamentais reikalaujama, kad valstybės narės visomis operatyvinėmis aplinkybėmis turėtų galimybę naudotis pirštų atspaudų paieškos funkcija.